da da da en da en nl en it da da en es pt pt da da da da sv pt da da da da da da da sv da da sv da da da da da da sv en da da da sv da da da da da da sv da da da en de en pt da sv da da da sv da da sv en en da pl da da da da da da da de da da da da da nl es nl da en id sv sl de en jv fr de uk zh en fr da
Så er vores dejlige lejlighed blevet sat til salg. Vi glæder os meget til at byde købere indenfor og det bliver da også lidt spændende at følge med i “klikkene” på Boliga.
Lejligheden er jo meget rummelig, men det krævede lidt af en indsats med flyttekasser før vi fik fjernet nok af vores ting til at man kan se det igen. Selvom vi overtager vores hus indenfor kort tid, så regner vi med at blive boende et godt stykke tid på Åfløjen endnu mens vi renoverer det nye.
Der var en professionel fotograf ude og tage billeder af lejligheden, men jeg skulle selvfølgelig også lige selv tage et par fotos bagefter. Billederne kan ses herunder.
I søndags havde Politiken en test af netradioer. Konklusionen er, at den billige netradio er bedst. Det er jeg fuldstændig enig i – Politiken har bare glemt at tjekke den aller billigste netradio… Vinderen af testen er Client Odin 01 til 1300,-. Her i huset har vi en Amitech Internet Radio 301, som kan – næsten (mere om det senere) – det samme som Client Odin 01 og som kostede os 600,- fra ny!!
Det smarte ved en netradio er, at man har adgang til alle verdens radiostationer uden de store armbevægelser. Det er genialt når man både vil høre danske hits, fransk pop og engelske nyheder. Desuden kan mange netradioer afspille musikfiler fra en UPnP afspiller, så man kan høre al sin egen digitale musik og playlister på internetradioen.
Vi har en forvejen en Synology DS-106e NAS sat op til at gøre printeren til en netværksprinter. Den kan urimelig mange ting og heriblandt også fungere som UPnP server, hvorfor den digitale musiksamling er tilgængelig i hele huset.
Amitech Internetradioen fungerer perfekt som internetradioafspiller. Det er nemt at navigere blandt stationerne og man kan gemme sine 5 favoritter på genvejstaster. Desuden kan man via nettet gemme sine favoritstationer i radioens menu “My Stuff”, så man også kan have hurtig adgang til mere end de 5 favoritter. Opsætningen af det er nem og den slutter til vores trådløse net uden problem og hver gang.
UPnP afspilleren fungerer til gengæld ikke helt efter hensigten. Der er adgang til alle musikfilerne på Synology-serveren og de kan afspilles uden problemer på internetradioen, men sorteringen af filerne virker overhovedet ikke. Man kan således ikke søge på kunstner, album, genre eller noget som helst andet – kun høre den alle sammen eller ingen. Eller nærmere: Man kan udmærket godt lave de omtalte søgninger, men når man forsøger at afspille musikfilerne sker der absolut ingenting. Jeg har på nettet set en anden bruger beskrive det samme problem med en Synolgy NAS og en Amitech afspiller, så jeg frygter at der er et generelt kompatibilitetsproblem mellem de to produkter.
Der er dog en ting som Amitech Internetradio 301 ikke kan, som Client Odin 01 og de andre i Politkens test kan, nemlig at afspille helt normale FM radiostationerne. Men helt ærligt: Hvad skal man bruge det til, når man har en internetradio – alle de normale FM-kanaler er alligevel tilgængelige via nettet.
Så skal man købe sig en Amitech Internetradio? Absolut, hvis man har et trådløst netværk og vil have alverdens radio ind i huset. Går man med en drøm om at sætte al sin digitale musik fri, så skal man kigge sig om efter et andet produkt. Fx en iPod Touch som faktisk kan fungere fint som UPnP afspiller – mere om dette i et andet indlæg.
En super nem måler til bredbåndshastigheden er nu tilgængelig på nettet. På www.it-borger.dk/verktojer/bredbaandsmaaleren kan man måle hastigheden af sin bredbåndsforbindelse. Jeg har netop gjort det og resultatet stemmer (heldigvis) fint overens med det vi betaler for…
Grantoftegård er en besøgsgård i Ballerup, som inviterer alle til gratis at komme nærmere ved bondegårdsdyrene. Vi besøgte dem en torsdag i sommerferien og var på ingen måde imponerede.
Først og fremmest virker gården overhovedet ikke gearet til at modtage besøg (!). Ud over skilte med adgang forbudt og fodring forbudt er der ingen andre skilte på gården. Vi fandt hestene med det samme, da deres stald er lige ved hovedbygningen, men så kunne vi ikke finde andre dyr bortset fra ænderne i gadekæret… Vi endte med at spørge i gårdbutikken og damen her kunne så pege os i retning af grisene og fortælle os at køerne ikke kunne ses i dag. Gårdens hjemmeside berettede at der var adgang til staldene hver dag fra 8-14, men der stod jo selvfølgelig ikke noget om, at der også var dyr i staldene… Herudover gik der nogle geder rundt i en indhegning og så var det ellers det. Ikke særlig imponerende.
Gårdens ansatte virkede heller ikke synderligt begejstrede for besøg (!). En mand var i gang med noget arbejde med hestene og en anden smed en stor frisk gren med blade ind til gederne – begge lige ved siden af hvor vi stod, men de brugte ikke noget tid på lige at forklare hvad de lavede eller spurgte til noget. Det kan selvfølgelig heller ikke forvente på en gård, men på en besøgsgård ville det da være oplagt med noget udadvendt personale…?
Det skal dog skrives, at der er hestevognskørsel tirsdag og onsdag, så måske en tur med hestevognen kan kompensere for det ovenstående? Vi har nu ikke tænkt os at teste det.
Det bedste ved Grantoftegård er, at adgang er gratis, men på negativsiden virker det desværre heller ikke til, at besøget er mere værd.
Kort inden OL opdaterede jeg firmwaren på vores harddisk optager – den fantastiske VR-558 fra KISS. Jeg opdaterede til den nyeste, nemlig firmware version 1.1.8. som nu også indeholder en Checkdisk funktion (smart).
I samme omgang flyttede jeg lidt om harddiskoptageren, hvilket også involverede et længere net-kabel mellem ZyXeL bridgen og VR-558’eren. Herefter oplevede jeg at EPG ikke længere virkede lige så godt som tidligere. Ofte kunne den kun visse tv-guiden det næste døgn, derefter begyndte der at mangle elementer (fx programmer eller stationsnavne), hvorefter man blot blev stillet tilbage til normal tv, ligemeget hvad man trykkede på som det næste. Da jeg jo havde ændret flere ting, var det ikke umiddelbart til at sige, hvad der havde foresaget denne ændring.
Men en downgradering til firmware version 1.1.7 afslørede synderen. Version 1.1.7 virker perfekt ligesom tidligere, så der er åbenbart en ændring til måden der etableres net-kontakt i 1.1.8, som får det hele til at crache… Så indtil der er en version 1.1.9 (hvis den nogensinde kommer, nu hvor KISS er overtaget af Linksys), så holder jeg mig til min 1.1.7 og bruger så checkdisk fra 1.1.8, hvis der skulle opstå harddiskproblemer (for det gjorde der faktisk tidligere).
Redigere og konvertere .vob-filer
Vores harddisk optager (den fantastiske KISS VR-558) var så småt ved at have sin 400 GB harddisk fyldt med optagelser, så det var tid til at få dem flyttet fra optageren til en ekstern harddisk. KISS’en er koblet til husets trådløse netværk gennem en ZyXeL Wireless Access Point (G570S), så man kan nemt FTP’e optagelserne over til en pc.
Optagelserne bliver gemt i .vob formatet, hvilket fylder en hel del, så jeg har forsøgt at konvertere filerne til et andet format. Første forsøg var med SUPER, som læser nærmest alle formater og også gemmer i de fleste. Programmet er gratis, så her er virkelig tale om et super-produkt (undskyld!). Bortset fra at den nyeste version (v2008.build.30) kun kunne gemme avi-filer på op til 1:50:03. De første serier med varighed af en time gav ingen problemer, men de efterfølgende film blev alle beskåret til en længde på 1:50:03, hvilket bestemt ikke var helt smart… så SUPER kunne altså ikke klare jobbet.
Derefter forsøgte jeg at konvertere til mpg med programmet MPG2CUT2, som også er gratis. Programmet giver også mulighed for at redigere i .vob-filen, så jeg kunne fjerne reklamer, m.m. – alt sammen helt perfekt… Men mpg-filen som programmet gemte var uden lyd!! Heller ikke helt optimalt, så MPG2CUT2 var heller ikke den rigtige.
Slutteligt måtte jeg finde VISA-kortet frem… Jeg købte DivX Converter (inklusive MPEG2/DVD plug-in), som kan læse vob-filerne og derefter konvertere dem til divx-filer, som kan læses og afspilles af KISS VR-558. Størrelsen på filerne er nogenlunde 1/6 af den originale vob-fil, så det giver lidt ekstra plads – og den kan konvertere vilkårligt lange filer og der kommer lyd på divx-filen!!
Nu mangler jeg blot et redigeringsprogram der kan læse vob-filer og gemme som vob-fil, så jeg kan få fjernet reklamer… men indtil videre lever jeg med, at der også kommer reklamer med i de komprimerede filer.
Wifi hoppede af og på
Jeg har nu i lang tid oplevet af den bærbare hoppede af og på mit private trådløse netværk… Surt! Sagen blev bestemt ikke lettere af, at den ikke gør det på arbejdet og at andre bærbare her hjemme ingen problemer har!?!
Løsningen blev at jeg deaktiverede Windows Zero Configuration (WZC) manager og overlod al styring til ThinkVantage Access Connections samt jeg ændrede indstillinger på min router, så de nu hedder:
Og nu virker det perfekt igen… Eneste problem er, at når jeg er ude i byen og forsøger at koble mig på netværk dér, så oplever jeg tit at det ikke kan lade sig gøre eller tager voldsom lang tid – mens det sker automatisk for de fleste andre! Jeg burde nok prøve at slå WZC til igen og se om router-ændringerne er nok…
Eksperterne advare mod for mange ultralydsgennemscanninger af gravide, da det kan risikere at påvirke fostret (artikel i Ekstra Bladet, http://ekstrabladet.dk/kup/sundhed/article980155.ece).
Men den eneste “risiko”, der er nævnt i artiklen er, at børnene kan blive venstrehåndede!!! Som håndbold-mand ved jeg, alt om at venstrehåndethed er den korteste vej på landsholdet, så… bring it on!! Det er bare med at komme i BabySam og få nogle gennemscanninger…!!
Så fik jeg også en blog
Det måtte jo ske før eller siden… Jeg har fået mig en blog!! Om den stille og roligt dør ud eller den får et blomstrende liv vil vise sig – men her er den altså!
Jeg har længe været generet af TI-Nspires startup. Hver gang den startede […]
Grooveshark – Nej tak
Der har været en del debat på det sidste om Grooveshark – […]
Jeg har netop lavet en grundig analyse af de sidste mange superligakampe […]
Med den overskrift skulle man jo tro, at indlægget her handler om […]
Åfløjen 8, st.th. sælges
Så er vores dejlige lejlighed blevet sat til salg. Vi glæder os […]
Peter Wheeler til Videnskabsteori for viderekommende
rus-vulcan.com til Videnskabsteori for viderekommende
Jyttte Overgaard til Besøg ikke Grantoftegård
bredsig.dk til TI-Nspire startup
kbl til Besøg ikke Grantoftegård
Dette wp-site er lavet af bredsig.